ai4bharat/Pralekha huggingface dataset:
पृथ्वी विज्ञान मंत्रालय
गंभीर दबाव  कमजोर होकर झारखंड के मध्य भागों में दबाव में बदला
भारतीय मौसम विज्ञान विभाग  के चक्रवात चेतावनी केंद्र के अनुसारः :
दक्षिण झारखंड के ऊपर बना गंभीर दबाव (अति गंभीर चक्रवाती तूफान ’यास‘ का अवशेष पिछले 6 घंटों में 90 किलो मीटर प्रति घंटे की रफ्तार से लगभग उत्तर की ओर बढ़ा, कमजोर होकर दबाव में बदल गया और आज 27 मई 2021 को अक्षांश 23.2°उत्तर और देशांतर 85.5°पूर्व के निकट और रांची के 20 किलो मीटर पूर्व और जमशेदपुर के 95 किलो मीटर दक्षिणपश्चिम में भारतीय समयानुसार 1130 बजे झारखंड के मध्य भागों में केंद्रित हो गया।
अगले 12 घंटों के दौरान इसके लगभग उत्तर दिशा में बढ़ने और बेहतर चिन्हित कम दबाव वाले क्षेत्र में कमजोर पड़ने की संभावना है।
चेतावनी:  वर्षाः झारखंड : 27 मई को अधिकतर स्थानों पर हल्की से सामान्य वर्षा और कुछ स्थानों पर भारी से बहुत भारी वर्षा। .
ओडिशा : 27 मई को अधिकतर स्थानों पर हल्की से सामान्य वर्षा और उत्तर ओडिशा के भीतरी भागों में कुछ स्थानों पर भारी वर्षा।
उत्तर छत्तीसगढ़ : 27 मई को अधिकतर स्थानों पर हल्की से सामान्य वर्षा और कुछ स्थानों पर भारी वर्षा।
पश्चिम बंगाल और सिक्किम : 27 मई को अधिकतर स्थानों पर हल्की से सामान्य वर्षा तथा भारी से बहुत भारी वर्षा।
असम : 27 मई को अधिकतर स्थानों पर हल्की से सामान्य वर्षा तथा कुछ स्थानों पर भारी से बहुत भारी वर्षा।
बिहार : 27 मई को अधिकतर स्थानों पर हल्की से सामान्य वर्षा, कुछ स्थानों पर भारी से बहुत भारी तथा अत्यंत भारी वर्षा, 28 मई को कुछ स्थानों पर भारी से बहुत भारी वर्षा।
पूर्व उत्तर प्रदेश : 27 मई को अनेक स्थानों पर सामान्य वर्षा, कुछ स्थानों पर भारी से बहुत भारी और अत्यंत भारी वर्षा, 28 मई को कुछ स्थानों पर भारी से बहुत भारी वर्षा।
 हवा की चेतावनी :
- 12 घंटों के दौरान झारखंड तथा निकटवर्ती ओडिशा, पश्चिम बंगाल, बिहार में 45-55 किलोमीटर प्रति घंटे की रफ्तार से हवा चलेगी और इसकी गति बढ़ कर 65 किलो मीटर प्रति घंटे की हो जाएगी। इसके बाद धीरे-धीरे कम हो जाएगी।
 अगले 12 घंटों के दौरान झारखंड तथा निकटवर्ती क्षेत्रों के लिए नुकसान की आशंका और कार्रवाई का सुझाव:
- फूस के घरों/झोपड़ियों को मामूली क्षति।
- बिजली और संचार लाइनों को मामूली नुकसान।
- कच्ची सड़कों को मामूली क्षति और पक्की सड़कों को थोड़ा नुकसान।
- पेड़ की शाखाएं टूट सकती हैं। केले और पपीते के पेड़ों को नुकसान।
- रेल तथा सड़क यातायात का उचित विनियमन।
26 मई, 2021 के 1800 यूटीसी के आधार पर दक्षिण झारखंड और निकटवर्ती उत्तरी ओडिशा के भीतरी भागों पर गहरे दबाव  की अनिश्चितता के चलते अवलोकन और पूर्वानुमान ट्रैक।
27 मई, 2021 के 0600 यूटीसी पर आधारित झारखंड के मध्य भागों में दबाव का अवलोकन और पूर्वानुमान ट्रैक 
(एमजी/एएम/एजी/डीवी
विद्युत मंत्रालय
आरईसी ने वित्त वर्ष 2022-23 के लिए पीएफसी के साथ समझौता ज्ञापन पर हस्ताक्षर किए
श्री विवेक कुमार देवांगन, सीएमडी, आरईसी और श्री रविंदर सिंह ढिल्लों, सीएमडी, पीएफसी ने समझौता ज्ञापन पर हस्ताक्षर किए
आरईसी लिमिटेड ने सीपीएसई हेतु वित्त वर्ष 2022-23 के लिए डीपीई प्रदर्शन मूल्यांकन प्रणाली के अनुसार 29 नवंबर 2022 को पीएफसी के साथ समझौता ज्ञापन पर हस्ताक्षर किए। आरईसी की ओर से श्री विवेक कुमार देवांगन, सीएमडी तथा पीएफसी की ओर से श्री रविंदर सिंह ढिल्लों, सीएमडी, ने इस समझौता ज्ञापन पर हस्ताक्षर किए। इस अवसर्र पर श्री अजॉय चौधरी, निदेशक , आरईसी, श्री वी.के. सिंह, निदेशक , आरईसी, श्री मनोज शर्मा, निदेशक , पीएफसी, श्री आरआर झा, निदेशक , पीएफसी, और श्री टी.एस.सी. बोश, कार्यकारी निदेशक, आरईसी के साथ और आरईसी तथा पीएफसी के अन्य वरिष्ठ अधिकारी उपस्थित थे।
आरईसी लिमिटेड के बारे में: आरईसी लिमिटेड एक एनबीएफसी है, जो पूरे भारत में विद्युत क्षेत्र के वित्तपोषण और विकास पर ध्यान केंद्रित करती है। 1969 में स्थापित, आरईसी लिमिटेड ने अपने संचालन के पचास वर्षों से अधिक पूरे कर लिए हैं। यह राज्य बिजली बोर्डों, राज्य सरकारों, केंद्रीय/राज्य बिजली उपयोगिता कंपनियों, स्वतंत्र बिजली उत्पादकों, ग्रामीण विद्युत सहकारी समितियों और निजी क्षेत्र की उपयोगिता कंपनियों को वित्तीय सहायता प्रदान करता है। इसकी व्यावसायिक गतिविधियों में संपूर्ण विद्युत क्षेत्र मूल्य श्रृंखला की परियोजनाओं तथा उत्पादन, पारेषण, वितरण और नवीकरणीय ऊर्जा सहित विभिन्न प्रकार की परियोजनाओं का वित्तपोषण शामिल हैं। हाल ही में, आरईसी ने अपने कार्यक्षेत्र में विविधता लाने के लिए हवाई अड्डों, मेट्रो, रेलवे, बंदरगाहों, पुलों आदि क्षेत्रों को कवर करने के क्रम में गैर-बिजली अवसंरचना तथा लोजिस्टिक्स को भी शामिल किया है।
जनजातीय कार्य मंत्रालय
राष्ट्रपति कल राष्ट्रपति भवन में जनजातीय कार्य मंत्रालय द्वारा आयोजित पीवीटीजी बैठक में हिस्सा लेंगी
राष्ट्रपति श्रीमती द्रौपदी मुर्मु कल राष्ट्रपति भवन, प्रेसिडेंट एस्टेट के खेल मैदान में पीवीटीजी  की तरफ से आयोजित बैठक की शोभा बढ़ाएंगी। राष्ट्रपति ने पीवीटीजी के 75 सदस्यों को उनके साथ व्यापक बातचीत करने और उन्हें जनजातीय कार्य मंत्रालय की विभिन्न योजनाओं व पहलों के बारे में जानकारी देने के लिए राष्ट्रपति भवन आने के लिए आमंत्रित किया है।
दिन में पीवीटीजी सदस्यों को अमृत उद्यान और राष्ट्रपति भवन का भ्रमण कराया जाएगा।
कार्यक्रम स्थल पर आदिवासी सांस्कृतिक नृत्यों का आयोजन किया गया है जिसमें बिहार के माल पहाड़िया, गुजरात के सिद्दी, केरल के इरुला, राजस्थान के सहरिया, मध्य प्रदेश के बैगा परधौनी और ओडिशा के बुदिगली नृत्यु प्रस्तुत किया जाएगा। सांस्कृतिक कार्यक्रम के बाद, राष्ट्रपति कार्यक्रम स्थल पर पीवीटीजी सदस्यों की सभा को संबोधित करेंगी।
इसके अलावा, राष्ट्रपति प्रत्येक पीवीटीजी समुदाय से एक पुरुष और एक महिला अतिथि को सम्मानित करेंगी, जिसके बाद एक समूह फोटो सत्र होगा।
पीवीटीजी के अतिथि राष्ट्रपति भवन के खेल मैदान में हाई टी और डिनर में भी शामिल होंगे।
इस अवसर पर केंद्रीय जनजातीय कार्य मंत्री श्री अर्जुन मुंडा; जनजातीय कार्य राज्य मंत्री श्रीमती रेणुका सिंह सरुता; जनजातीय कार्य राज्य मंत्री बिश्वेश्वर टुडू और अन्य गणमान्य व्यक्ति भी उपस्थित रहेंगे।
इस मई की शुरुआत में, अनुसूचित जनजातियों के मामलों को आगे बढ़ाते हुए राष्ट्रपति ने झारखंड के खूंटी जिले का दौरा किया और ट्राइबल कोऑपरेटिव मार्केटिंग डेवलपमेंट फेडरेशन ऑफ इंडिया  द्वारा आयोजित महिला एसएचजी सम्मेलन में महिला एसएचजी सदस्यों के साथ बातचीत की। यह कार्यक्रम राष्ट्रीय अनुसूचित जनजाति वित्त और विकास निगम , जनजातीय कार्य मंत्रालय के तत्वावधान में, बिरसा मुंडा कॉलेज स्टेडियम में आयोजित किया गया।
यह उल्लेख करना उचित है कि अपनी विभिन्न योजनाओं और पहलों के अलावा, बजट 2023-24 में, भारत सरकार ने प्रधानमंत्री पीवीटीजी विकास मिशन की घोषणा की है। यह पीवीटीजी परिवारों और बस्तियों को सुरक्षित आवास, स्वच्छ पेयजल और स्वच्छता, शिक्षा तक बेहतर पहुंच, स्वास्थ्य और पोषण, सड़क और दूरसंचार कनेक्टिविटी, और स्थायी आजीविका के अवसरों जैसी बुनियादी सुविधाओं से परिपूर्ण करेगा। अनुसूचित जनजातियों के लिए विकास कार्य योजना के तहत अगले तीन वर्षों में मिशन को लागू करने के लिए 15,000 करोड़ रुपये की राशि उपलब्ध कराई जाएगी।
कल की बैठक का उद्देश्य पीवीटीजी समुदायों को उनके कल्याण और सर्वांगीण विकास के लिए सरकार के प्रयासों से परिचित कराना है।
इलेक्ट्रानिक्स एवं आईटी मंत्रालय
"भारत की जी20 की अध्यक्षता के अंतर्गत, डिजीटल पब्लिक इंफ्रास्ट्रक्चर की परिभाषा, रूपरेखा और सिद्धांतों पर ऐतिहासिक वैश्विक सहमति हासिल की गई": राजीव चन्द्रशेखर
"डीपीआई समावेशन के लिए एक शक्तिशाली तंत्र है, विशेष रूप से ग्लोबल साउथ के देशों के लिए": राजीव चन्द्रशेखर "
जो देश पिछड़ गए हैं वे इस आम सहमति को डीपीआई में भारत के नेतृत्व का अनुसरण करने के एक तरीके के रूप में देखते हैं": राजीव चन्द्रशेखर
केंद्रीय कौशल विकास एवं उद्यमिता तथा इलेक्ट्रॉनिक्स एवं सूचना प्रौद्योगिकी राज्य मंत्री श्री राजीव चंद्रशेखर ने आज मीडिया से बातचीत की। उन्होंने अगस्त में आयोजित डिजिटल अर्थव्यवस्था मंत्रियों की बैठक के महत्वपूर्ण परिणामों पर चर्चा की। उन्होंने इस बात पर प्रकाश डाला कि कैसे एक ऐतिहासिक कदम में, भारत की अध्यक्षता में, जी20 डिजिटल अर्थव्यवस्था मंत्री भविष्य के डिजिटल सार्वजनिक बुनियादी ढांचे डिजीटल पब्लिक इंफ्रास्ट्रक्चर  को प्रभावी ढंग से आकार देने के बारे में एक अभूतपूर्व सहमति पर पहुंचे।
श्री राजीव चन्द्रशेखर ने कहा कि राष्ट्रों के बीच आम सहमति मोटे तौर पर तीन प्रमुख क्षेत्रों - डिजिटल सार्वजनिक बुनियादी ढांचा, साइबर सुरक्षा और डिजिटल कौशल - पर केंद्रित है।
“डीपीआई, पहली बार, एक वैश्विक सहमति पर पहुंचे कि उनकी परिभाषा, रूपरेखा और सिद्धांत क्या होने चाहिए। यह एक रोमांचक बातचीत है जिसने जी20 के संदर्भ में गति पकड़ी है। भारत अब एक अध्ययन का मामला है, एक ऐसे राष्ट्र के रूप में जिसने प्रगति और विकास के लिए तकनीकी उपकरणों को नियोजित और तैनात किया है, जो देश पिछड़ गए हैं वे इसे डीपीआई, एक ओपन-सोर्स डिजिटल बुनियादी ढांचे में भारत की अगुवाई का अनुसरण करने और इसका उपयोग करके वही प्रभाव पैदा करने के तरीके के रूप में देखते हैं जो भारत के पास है। उन्होंने कहा कि इन जी20 वार्तालापों के माध्यम से, हमने यह भी समझा है कि कैसे डीपीआई समावेशन, खासकर वैश्विक दक्षिण के देशों के लिए एक शक्तिशाली तंत्र है।
भारत ने आर्मेनिया, सिएरा लियोन, सूरीनाम, एंटीगुआ, बारबाडोस, त्रिनिदाद और टोबैगो, पापुआ न्यू गिनी और मॉरीशस जैसे देशों के साथ आठ समझौता ज्ञापन  पर हस्ताक्षर किए हैं, जो उन्हें बिना किसी लागत के और स्रोत तक खुली पहुंच के साथ इंडिया स्टैक और डीपीआई की पेशकश करते हैं। इन देशों के पास अब अपनी सीमाओं के भीतर इन संसाधनों को अपनाने और उपयोग करने का अवसर है, जिससे वे अपने अद्वितीय नवाचार पारिस्थितिकी तंत्र को और विकसित कर सकते हैं।
डीपीआई के अलावा, मंत्री ने बताया कि कैसे देशों ने तेजी से बढ़ती अर्थव्यवस्था के महत्व पर जोर देते हुए साइबर सुरक्षा को प्राथमिकता दी है। श्री राजीव चन्द्रशेखर ने कहा, “साइबर सुरक्षा पर, जी20 डिजिटल अर्थव्यवस्था मंत्रियों ने व्यापक चर्चा की है कि व्यवसायों के लिए सुरक्षा क्यों महत्वपूर्ण है। साइबर सुरक्षा दुनिया के सभी देशों के लिए एक महत्वपूर्ण मुद्दा है क्योंकि डिजिटल अर्थव्यवस्था आर्थिक प्रगति और वैश्विक अर्थव्यवस्था का एक बड़ा घटक बनती जा रही है।
सर्वसम्मति का तीसरा बिंदु डिजिटल कौशल था। मंत्री ने कहा कि कोविड के बाद की डिजिटल दुनिया में, राष्ट्रों के लिए यह सुनिश्चित करना आवश्यक है कि युवाओं के बीच डिजिटल कौशल सिखाया और पोषित किया जाए।
श्री राजीव चंद्र शेखर ने कहा, “कोविड के बाद की डिजिटल दुनिया में डिजिटल कौशल की तेजी से आवश्यकता है। भारत की प्रतिभाएं हमारे युवाओं के लिए डिजिटल कौशल बनाने पर केंद्रित हैं। अनेक देश आने वाली तकनीकी चुनौतियों से निपटने के लिए डिजिटल, भविष्य के लिए तैयार कौशल प्रतिभा तैयार करने के लिए एक-दूसरे के साथ और भारत के साथ साझेदारी करने में दिलचस्पी रखते हैं।''
रक्षा मंत्रालय
रक्षा मंत्री श्री राजनाथ सिंह कल नई दिल्ली में आईडेक्स-डीआईओ के डिफकनेक्ट 2.0 कार्यक्रम का उद्घाटन करेंगे
रक्षा मंत्रालय के रक्षा उत्पादन विभाग  के रक्षा उत्कृष्टता के लिए नवाचार - रक्षा नवाचार संगठन  ने 22 अप्रैल, 2022 को नई दिल्ली स्थित विज्ञान भवन में स्टार्ट-अप्स और विविध हितधारकों के साथ नियमित रूप से जुड़ने की रणनीति को जारी रखने के लिए डिफकनेक्ट 2.0 का आयोजन करने जा रहा है। रक्षा मंत्री श्री राजनाथ सिंह इस कार्यक्रम का उद्घाटन करेंगे।
यह कार्यक्रम रक्षा क्षेत्र में भारत के अग्रणी उद्योगों से एक बड़ी संख्या में नए अन्वेषकर्ताओं और निवेशकों को आकर्षित करेगा। इसमें उद्योग के दिग्गजों के साथ सत्र, विभिन्न घोषणाएं और आईडेक्स-डीआईओ की समर्थित स्टार्ट-अप्स की एक श्रृंखला समूह की स्थिर प्रदर्शनियां शामिल होंगी। यह कार्यक्रम हमें एक उज्ज्वल भविष्य की ओर ले जाने वाले स्वदेशी नवाचारों का पता लगाने के लिए स्टार्ट-अप्स, उद्योग जगत और सैन्य प्रतिनिधियों को एक साथ लाएगा।
डिफकनेक्ट, आईडेक्स-डीआईओ से जुड़े नवअन्वेषकों को उद्योग जगत की हस्तियों के लक्षित दर्शकों के लिए अपनी क्षमताओं, उत्पादों और अत्याधुनिक तकनीकों का प्रदर्शन करने का एक अनोखा अवसर प्रदान करेगा। वहीं, स्टार्ट-अप्स के लिए यह अवसर निवेश प्राप्त करने और भविष्य के परिचालनों का नेतृत्व करने को लेकर लाभ उठाने के लिए है। यह आईडेक्स स्टार्ट-अप्स से मिलने व आईडेक्स और इससे संबंधित भागीदारों की ओर से अपेक्षित समर्थन के साथ विकसित की जा रही उनकी नवीन तकनीकों को समझने का एक अनूठा अवसर होगा।
आईडेक्स जैसे मंच सेना को अपने प्रमुख कार्यक्रमों जैसे डिफेंस इंडिया स्टार्टअप चैलेंज  और ओपन चैलेंज  के माध्यम से जटिल चुनौतियों का विघटनकारी समाधान खोजने में सक्षम बनाते हैं। ये सैन्य प्रौद्योगिकी के भविष्य के लिए प्रमुख घटक होंगे। अब तक आईडेक्स ने डीआईएससी के पांच दौर  और ओसी के तीन दौर लॉन्च किए हैं। इनके लिए अलग-अलग नव अन्वेषकों और स्टार्ट-अप्स से 2,000 से अधिक आवेदन प्राप्त हुए हैं। इसके अलावा आईडेक्स अपने अनुदान सहायता ढांचे यानी प्रोटोटाइप और अनुसंधान किकस्टार्ट के लिए सहायता  के जरिए कई तकनीकी क्षेत्रों की परियोजनाओं को धनराशि देने में सक्षम है। इसके तहत नए उद्यमियों को 1.50 करोड़ रुपये तक का अनुदान प्रदान करने का प्रावधान है।
नवाचार सामाजिक विकास की गति को आगे बढ़ाने वाला प्रमुख कारक बन गया है और यह अनोखे परिणाम के साथ सामाजिक मानकों को फिर से परिभाषित करता है। आईडेक्स, हमेशा रक्षा और आंतरिक सुरक्षा में नवाचार के मामले में सबसे आगे रहा है और इसकी अधिकांश परियोजनाओं में जबरदस्त नागरिक एप्लीकेशन भी हैं, जैसे कि क्वांटम कम्प्यूटेशन, आर्टिफिशियल इंटेलिजेंस/प्रेडिक्टिव मेंटेनेंस/ लॉजिस्टिक्स/डेटा एनालिटिक्स, सुरक्षा/एन्क्रिप्शन और संचार आदि। इसे और आगे ले जाने के लिए आईडेक्स विभिन्न हितधारकों के कई विविध समस्या विवरणों के साथ डीआईएससी के छठें संस्करण को लॉन्च करेगा।
आईडेक्स, रक्षा नवाचार में नई क्षमताओं को विकसित करने के लिए भारत के मजबूत विज्ञान, प्रौद्योगिकी और अनुसंधान प्रतिभा के आधार का उपयोग करने में सक्षम है। इस योजना के जरिए प्रदान किए गए सहायता से रक्षा नवाचार के संबंध में दर्शकों को संवेदनशील बनाने के लिए नवोदित उद्यमियों की समझ में और भी बढ़ोतरी की जा रही है।
प्रधानमंत्री श्री नरेन्द्र मोदी ने 2018 में आईडेक्स को शुरू किया था। यह अनिवार्य रूप से रक्षा और एयरोस्पेस क्षेत्रों में विभिन्न हितधारकों को एक एकीकृत मंच प्रदान करता है। यह इस विशिष्ट क्षेत्र में प्रौद्योगिकी विकास और संभावित सहभागिता के पर्यवेक्षण के लिए एक व्यापक संगठन की तरह कार्य करता है।
स्वास्थ्य एवं परिवार कल्याण मंत्रालय
भारत ने 3 करोड़ से अधिक कोविड परीक्षण करके नया कीर्तिमान बनाया
परीक्षण प्रति 10 लाख व्यक्ति  में लगातार बढ़ोतरी हो रही है और आज यह 21,769 पर पहुंच गया है
केन्द्र और राज्य/केन्द्र शासित प्रदेशों की सरकारों के केन्द्रित, सुसंगत और समन्वित प्रयासों के विधान में भारत ने 3 करोड़ कोविड परीक्षण आयोजित करने के नए कीर्तिमान को स्थापित किया है। पूरे देश में आसानी से परीक्षण के लिए स्थापित नैदानिक प्रयोगशाला नेटवर्क और आराम से परीक्षण की सुविधा के कारण परीक्षणों को काफी बढ़ावा मिला है। पिछले 24 घंटों में 7,31,697 परीक्षण करके भारत अपनी परीक्षण क्षमता प्रतिदिन 10 लाख तक बढ़ाने के संकल्प अभियान पर हैं। इस उपलब्धि के आधार पर परीक्षण प्रति 10 लाख व्यक्ति  तेजी से बढ़कर 21,769 हो गया है।
जबकि संचयी परीक्षण जो 14 जुलाई 2020 को 1.2 करोड़ था 16 अगस्त 2020 को बढ़कर 3.0 करोड़ हो गया। पॉजिटिव मामलों की दर इसी अवधि के दौरान 7.5 प्रतिशत से बढ़कर 8.81 प्रतिशत हो गई है। हालांकि, अधिक संख्या में हुए परीक्षण शुरू में पॉजिटिव मामलों की दर में वृद्धि करेंगे लेकिन शीघ्र आइसोलेशन, ट्रैकिंग और समय पर नैदानिक प्रबंधन जैसे अन्य उपाय के कारण इसमें कमी आएगी, जैसा कि दिल्ली के अनुभव ने दर्शाया है।
आक्रामक परीक्षण ने कोविड-19 के पॉजिटिव मामलों की जल्दी पहचान और आइसोलेशन को बढ़ावा दिया है। इसके साथ-साथ निपुण नैदानिक उपचार से मृत्यु दर में कमी आई है। इस प्रकार समय पर परीक्षण न केवल पॉजिटिव मामलों की दर को कम कर रहा है, बल्कि मृत्यु दर को भी घटा रहा है।
परीक्षण रणनीति ही पूरे देश में तेजी से बढ़ रही नैदानिक प्रयोगशाला नेटवर्क की मुख्य निर्धारक है। जनवरी 2020 में पुणे में एक प्रयोगशाला से बढ़कर आज देश में 1470 प्रयोगशालाएं हो गई हैं जिनमें 969 प्रयोगशालाएं सरकारी क्षेत्र में है और 501 निजी प्रयोगशालाएं हैं। जो इस प्रकार हैं:
- वास्तविक समय आरटी पीसीआर आधारित परीक्षण प्रयोगशालाएं: 754 
- ट्रूनेट आधारित परीक्षण प्रयोगशाला: 599 
- सीबीएनएएटी आधारित परीक्षण प्रयोगशालाएं: 117 
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/ और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।
अल्पसंख्यक कार्य मंत्रालय
योग दुनिया भर में स्वास्थ्य, सद्भाव और खुशी के लिए एक “उत्तम भारतीय स्वास्थ्य उपहार” है : श्री मुख्तार अब्बास नकवी, केंद्रीय अल्पसंख्यक कार्य मंत्री
श्री नकवी कल उत्तर प्रदेश के आगरा में फतेहपुर सीकरी के पंच महल में होने वाले अंतर्राष्ट्रीय योग दिवस, 2022 कार्यक्रम में भाग लेंगे
केंद्रीय अल्पसंख्यक कार्य मंत्री श्री मुख्तार अब्बास नकवी ने आज कहा कि योग दुनिया भर में स्वास्थ्य, सद्भाव और खुशी के लिए एक “उत्तम भारतीय स्वास्थ्य उपहार” है।
श्री नकवी कल अंतर्राष्ट्रीय योग दिवस के अवसर पर उत्तर प्रदेश के ऐतिहासिक फतेहपुर सीकरी, आगरा स्थित पंच महल में बड़ी संख्या में समाज के सभी वर्गों के लोगों के साथ योग करेंगे।
इस अवसर पर राज्यसभा सांसद श्री हरद्वार दुबे, फतेहपुर सीकरी से लोकसभा सांसद श्री राजकुमार चाहर, विधायक श्री बाबूलाल चौधरी और विधायक श्री पुरुषोत्तम खंडेलवाल, यूपी अल्पसंख्यक आयोग के चेयरमैन श्री अशफाक सैफी और अन्य प्रतिनिधि और विभिन्न क्षेत्रों के प्रतिष्ठित लोग भी उपस्थित रहेंगे।
फतेहपुर सीकरी में आज संवाददाताओं से बातचीत करते हुए, श्री नकवी ने कहा कि योग अच्छे स्वास्थ्य की “बहुमूल्य कुंजी” है और अच्छा स्वास्थ्य ही वास्तविक संपदा है।
केंद्रीय मंत्री ने कहा कि वह खुद पिछले कई साल से योग का अभ्यास कर रहे हैं। योग न सिर्फ एक व्यायाम है, बल्कि यह एक “स्वास्थ्य विज्ञान” है। योग हमारे पूरे शरीर के साथ ही मस्तिष्क को ऊर्जा उपलब्ध कराता है। इससे हमारी जीवनशैली में संतुलन बनाए रखने में सहायता मिलती है। योग न सिर्फ जीवन शैली में सकारात्मक बदलाव लाता है, बल्कि इससे स्वास्थ्य के स्तर में भी सुधार होता है।
श्री नकवी ने कहा कि वर्तमान में पूरी दुनिया उत्साह के साथ “अंतर्राष्ट्रीय योग दिवस मना रही है”, जिससे वैश्विक स्तर पर भारत की बढ़ती प्रतिष्ठा का पता चलता है।
इस्पात मंत्रालय
श्री धर्मेंद्र प्रधान ने ओडिशा के अंगुल स्थित जेएसपीएल में 270 बिस्तरों वाले ऑक्सीजन युक्त कोविड केयर सेंटर का उद्घाटन किया
पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने आज ओडिशा के स्वास्थ्य एवं परिवार कल्याण मंत्री श्री नबा किशोर दास और जेएसपीएल के चेयरमैन श्री नवीन जिंदल की मौजूदगी में अंगुल स्थित जिंदल स्टील एंड पॉवर लिमिटेड  प्लांट में कोविड केयर सेंटर का उद्घाटन किया। इस अवसर पर सम्बलपुर के सांसद श्री नितेश गंगा देब, छेदीपाड़ा के विधायक श्री सुसांत कुमार बहेरा समेत राज्य सरकार और जेएसपीएल के अधिकारीगण मौजूद थे।
इस कोविड केयर सेंटर में 270 ऑक्सिजन बेड की सुविधा उपलब्ध है जिनमें 10 नॉन-इनवेसिव वेंटिलेशन बेड और पांच वेंटिलेटर वाले आईसीयू बेड शामिल हैं। कंपनी अगले महीने तक इस कोविड केयर सेंटर की क्षमता 400 बेड तक बढ़ाने की योजना बना रही है। स्थानीय सामुदाय के सदस्य यहां से निशुल्क कोविड-19 का परीक्षण, आइसोलेशन सेंटर, एंबुलेंस सेवा, निशुल्क दवाओं के साथ चिकित्सा सेवा, भोजन और साथ ही साथ परामर्श सेवा का भी लाभ उठा सकते हैं। इस सेंटर पर कोविड के लिए समर्पित डॉक्टरों और पैरामेडिकल स्टाफ की टीम 24x7 सेवा के लिए उपलब्ध रहेगी।
इस कोविड केयर सेंटर का उद्घाटन करते हुए श्री प्रधान ने कोविड-19 महामारी से लड़ाई में सरकार के सहयोग के लिए जेएसपीएल की सराहना की। उन्होंने देशभर के अस्पतालों में जीवनरक्षक लिक्विड चिकित्सीय ऑक्सीजन की आपूर्ति करने में कंपनी की भूमिका की भी प्रशंसा की। श्री प्रधान ने कहा कि जेएसपीएल का 2030 तक अंगुल में 25 एमटीपीए का दुनिया का सबसे बड़ा इस्पात संयंत्र बनाने का दृष्टिकोण स्थानीय युवाओं की स्थायी आजीविका की महत्वाकांक्षा को अवश्य पूरा करेगा और क्षेत्रीय लोगों के जीवन की गुणवत्ता में सुधार करेगा। अंगुल के लोगों के लिए जेएसपीएल द्वारा 270 बेड वाले कोविड केयर सेंटर में दी जा रही सुविधाओं की भी उन्होंने सराहना की।
ओडिशा के स्वास्थ्य एवं परिवार कल्याण मंत्री श्री नबा किशोर दास ने भी वैश्विक महामारी से लड़ने में स्थानीय समुदाय के लिए जीवन रक्षक ऑक्सीजन, चिकित्सा व्यवस्था और आजीविका में सहयोग प्रदान करने हेतु जेएसपीएल को धन्यवाद दिया।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 580 वां दिन
भारत का समग्र टीकाकरण कवरेज 209.23 करोड़ से अधिक हुआ
आज शाम 7 बजे तक 25 लाख से अधिक टीके की खुराक दी गई
भारत का कोविड -19 टीकाकरण कवरेज आज 209.23  करोड़ से अधिक हो गया है। आज शाम 7 बजे तक 35 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10413374
|
|
दूसरी खुराक
|
|
10100601
|
|
प्रीकॉशन डोज
|
|
66607955
|
|
एफएलडब्ल्यू
|
|
पहली खुराक
|
|
18433400
|
|
दूसरी खुराक
|
|
17688242
|
|
प्रीकॉशन डोज
|
|
12844724
|
|
आयु वर्ग 12-14 वर्ष
|
|
पहली खुराक
|
|
39893533
|
||
|
दूसरी खुराक
|
|
29433736
|
|
आयु वर्ग 15-18 वर्ष
|
|
पहली खुराक
|
|
61526682
|
|
|
|
दूसरी खुराक
|
|
51894621
|
|
आयु वर्ग 18-44 वर्ष
|
|
पहली खुराक
|
|
560170213
|
|
दूसरी खुराक
|
|
511487468
|
||
|
प्रीकॉशनडोज
|
|
46666127
|
|
आयु वर्ग 45-59 वर्ष
|
|
पहली खुराक
|
|
203820975
|
|
दूसरी खुराक
|
|
195925809
|
|
प्रीकॉशन डोज
|
|
27794620
|
|
60 वर्ष से अधिक
|
|
पहली खुराक
|
|
127529242
|
|
दूसरी खुराक
|
|
122455339
|
|
प्रीकॉशन डोज
|
|
37637982
|
|
कुल दी गई पहली खुराक
|
|
1021787419
|
|
कुल दी गई दूसरी खुराक
|
|
938975816
|
|
प्रीकॉशन डोज
|
|
131551408
|
|
कुल
|
|
2092314643
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 18 अगस्त, 2022 
|
|
एचसीडब्ल्यू
|
|
पहली खुराक
|
|
40
|
|
दूसरी खुराक
|
|
479
|
|
प्रीकॉशन डोज
|
|
13493
|
|
एफएलडब्ल्यू
|
|
पहली खुराक
|
|
117
|
|
दूसरी खुराक
|
|
727
|
|
प्रीकॉशन डोज
|
|
26183
|
|
आयु वर्ग 12-14 वर्ष
|
|
पहली खुराक
|
|
43208
|
|
दूसरी खुराक
|
|
72221
|
|
आयु वर्ग 15-18 वर्ष
|
|
पहली खुराक
|
|
16920
|
|
|
|
दूसरी खुराक
|
|
38117
|
|
आयु वर्ग 18-44 वर्ष
|
|
पहली खुराक
|
|
31691
|
|
दूसरी खुराक
प्रीकॉशन डोज
|
|
124431
1287136
|
|
आयु वर्ग 45-59 वर्ष
|
|
पहली खुराक
|
|
5948
|
|
दूसरी खुराक
प्रीकॉशन डोज
|
|
27706
202656
|
|
60 वर्ष से अधिक
|
|
पहली खुराक
|
|
3474
|
|
दूसरी खुराक
|
|
18155
|
|
प्रीकॉशन डोज
|
|
269399
|
|
कुल दी गई पहली खुराक
|
|
101398
|
|
कुल दी गई दूसरी खुराक
|
|
281836
|
|
प्रीकॉशन डोज
|
|
2198867
|
|
कुल
|
|
2582101
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
विधि एवं न्याय मंत्रालय
प्रेस विज्ञप्ति
भारत के संविधान के अनुच्छेद 223 द्वारा प्रदत्त शक्तियों का प्रयोग करते हुए समसंख्यक दिनांक 27 अगस्त, 2021 की अधिसूचना के माध्यम से, राष्ट्रपति ने तेलंगाना उच्च न्यायालय के वरिष्ठतम न्यायाधीश न्यायमूर्ति श्री ममीदन्ना सत्य रत्न श्री रामचंद्र राव को सहर्ष तेलंगाना उच्च न्यायालय का मुख्य न्यायाधीश नियुक्त किया है। उनकी नियुक्ति इसी उच्च न्यायालय की मुख्य न्यायाधीश रही निवर्तमान न्यायमूर्ति कुमारी हिमा कोहली की भारत के उच्चतम न्यायालय के न्यायाधीश के रूप में उनकी नियुक्ति के परिणामस्वरूप तेलंगाना उच्च न्यायालय के मुख्य न्यायाधीश के पद से कार्यमुक्ति की तिथि से प्रभावी होगी।